Leikskólinn Garðasel á Akranesi fagnaði 20 ára afmæli í dag Það var sannkölluð hátíðarstund þegar starfsfólk og krakkar á Garðaseli á Akranesi fögnuðu tuttugu ára afmæli leikskólans í dag . Meðal viðburða í tilefni dagsins má nefna að farið var í skrúðgöngu , skólinn skreyttur og að sjálfsögðu mætti hinn síungi íþróttaálfur í heimsókn og fullvissaði sig um að krakkarnir væru nú að standa sig í hollu mataræði og hreyfingu , en í júní 2004 fékk skólinn viðurkenningu sem heilsuleikskóli . Skipulögð dagskrá var frá klukkan 14 til 15.30 í dag . Að lokinni dagskrá utandyra og myndatöku með íþróttaálfinum gæddu starfsfólk , nemendur og gestir sér á ýmsu góðgæti í boði skólans .